
Imana irema ijuru nHsi 
fi'ibirimwo vyose 

"t Ubga mbere na mbere Imana 

-■- yaremye ijuru n'isi. 2 Isi 
yar' ikir' i buziba, yarik' ubusa gu- 
sa^ kand' umwiza war' upfutse ida- 
mba: kandi Mpwemu w'Imana 
yatambatamba hejuru y'amazi. 
3 Imana iravuga^ iti Ni habeh' 
umuco: umuco ubaho. 4 Imana 
ibona umuco kw ari mwiza : irahe- 
za itandukanya umuco n'umwiza. 
5 Imana yita umuco umurango, 
umwiza iwita ijoro. Buragoroba, 
buraca: uwo n'umusi wa mbere. 

6 Imana iravuga, iti Ni habeh' 
itazanure hagati y'amazi, rita- 
ndukanye amazi n'ayandi. 7 Ima- 
na iraritazanura, itandukanya 
amazi yo musi y'itazanure n'ayo 
hejuru yaryo: biba kimo. 8 Maz' 
iryo tazanure Imana iryita Ijuru. 
Buragproba, buraca : uwo n'umusi 
ugira kabiri. 

9 Imana iravuga, it' Amazi yo 
musi y'ijuru n'akoranire hamwe, i 
musozi ria ho ni haboneke: biba 
kuno. 10 Maz' i musozi Imana 
ihita Isi, ikoraniro ry'amazi na ryo 
iryita Ibiyaga: Imana ibona kw 
ari vyiza. 11 Imana iravuga, it' 
Isi n'imere ivyatsi, n'ibimera vyose 
vyama utubuto^ n'ibiti vyama 
ivyamwa vyavyo ukw amoko yavyo 
ari, birimw' imbuto zavyo, kw isi 
nyene: biba kuno. 12 Nukw isi 
imera ivyatsi n'ibimera vyose 
vyama utubuto ukw amoko yavyo 
ari, n'ibiti vyama ivyamwa birimw' 
imbuto zavyo, ukw amoko yavyo 
ari: nukw Imana ibona kw ari 
vyiza. 13 Buragoroba, buraca: 
uwo n'umusi ugira gatatu. 

14 Imana iravuga, iti Mw itaza- 



nure ry'ijuru ni habeh' ivyaka vyo 
gutandukanya umurango n'ijoro; 
bibereho kuba ibimenyetso, no 
kwerekana ibihe, n'imisi n'imyaka: 
15 kandi bibe ivyaka vyo mw ita- 
zanure ry' ijuru vyo kwakira isi: 
biba kuno. 16 Imana irema ivyaka 
bibiri binini, icaka kinini co ku- 
ganza umurango, n'icaka gitoya co 
kuganza ijoro, bo n'inyenyeri. 

17 Imana ibishira mw itazanure 
ry'ijuru kugira ngo vyakire isi, 

18 biganze uniurango n'ijoro, bita- 
ndukanye umuco n'umwiza; Ima- 
na ibona kw ari vyiza. 19 Bura- 
goroba, buraca: uwo n'umusi 
ugira kane. 

20 Imana iravuga, iti Mu mazi 
ni hasegenyuke isegenya ry'ibifise 
ubugingo, kand' ibiguruka ni bigu- 
ruke hejuru y'isi mu kirere c'ijuru. 
21 Imana irema ibifi binini-binini, 
n'ibifise ubugingo vyose bigenda- 
genda, ivyasegenyutse mu mazi, 
nk'ukw amoko yavyo ari, n'ibi- 
guruka vyose bifise ivyubi, ukw 
amoko yavyo ari : Imana ibona kw 
ari vyiza. 22 Imana irabihezagira, 
iti Ni murondoke, mugwire, mwu- 
zure mu mazi yo mu biyaga, n' 
ibiguruka ni bigwire mw isi. 
23 Buragoroba, buraca: uwo n' 
umusi ugira gatanu. 

24 Imana iravuga, it'Isi n'izane 
ibiri n'ubugingo, nk'ukw amoko 
yavyo ari, vy' ibitungano n'ivyi- 
kwega hasi n'ibikoko vyo mw isi, 
nk'ukw amoko yavyo ari: biba 
kuno. 25 Nukw Imana irema 
ibikoko vyo mw isi, nk'ukw amoko 
yavyo ari, n'ibitungano, nk'ukw 
amoko yavyo ari, n'ivyikwega 
hasi vyose, nk'ukw amoko yavyo 
ari: Imana ibona kw ari vyiza. 
26 Imana iravuga, iti Tureme 

umuntu mw ishusho yacu^ ase 
natwe: aganze amafi yo mu ki- 
yaga, n'ibiguruka mu kirere^ n' 
ibitungano, n'isi yose, n'ivyikwega 
vyose, bigenda bikwega inda hasi. 

27 Nukw Imana irema umuntu 
mw ishusho yayo, mw ishusho 
y'Imana ni ho yamuremye; ire- 
ma abantu bar' uburyo bubiri. 

28 Maz' Imana irabahezagira^ iti 
Ni murondokcj mugwire. mwu- 
zure isi muyiganze; mugabe ama- 
fi yo mu kiyaga^ n'ibiguruka mu 
kirere, n'ibifise ubugingo vj^ose 
bigendagenda kw isi. 29 Imana 
irababgira, it'Ehe ndabahaye ivya- 
tsi vyose vyama utubuto biri kw 
isi yose, n'igiti cose cama ivyamwa 
birimw' imbuto zavyo: bibabere 
ivyo kurya vyanyu. 30 Kand' 
ibikoko vyose vyo kw isi^ n'ibi- 
guruka mu kirere vyose, n'ivyi- 
kwega hasi vyose birimw' ubugi- 
ngo, mbihaye ivyatsi bitotahaye 
vyose, ngo bibe ivyo kurya vyavyo: 
biba kuno. 31 Nukw Imana yi- 
hweza ivyo yaremye vyose, kandi 
vyari vyiza cane. Buragoroba, bu- 
raca: uwo n'umusi ugira gatandatu. 

Imana yeza umusi ugira indwi 

2Ijuru n'isi binonosorwa kure- 
mwa, bo n'ibirimwo vyose vy' 
isinzi. 2 Ku musi ugira indwi 
Imana inonosora ibikorwa vyayo 
yakoze; iruhuka ku musi ugira 
indwi ibikorwa vyayo vyose ya- 
koze. 3 Nukw Imana ihezagira 
uwo musi w'indwi, iraweza : kukw 
ari wo Imana yaruhukiyekw ibi- 
korwa vyayo vyose, ivyo yaremye 
kandi yakoze. 

Uburyo Imana yaremye abantu 
ba mbere 

4 Aya ni yo mamo y'ijuru n'isi 
igihe vyaremwa, umusi Uhoraho 
Imana yaremeyekw isi n'ijuru. 
5 Kandi nta gati ko ku misozi kari- 
bgabeho kw isi, nta li'akatsi ko ku 
misozi karibgamere, kuk' Uhoraho 
Imana ataribgarekurire imvura kw 
isi, kandi nta mimtu yariho wo 
kuyirima; 6 arikw igipfimgu ca- 
duga kiva kw isi kigatosa isi yose. 
7 Uhoraho Imana abumba umuntu 



mu mukungugu wo hasi, amu- 
humekera mu mazuru impwemu 
y 'ubugingo; umuntu aca aba ufise 
ubugingo. 8 Uhoraho Imana atu- 
nganya itongo muri Edeni, mu 
ruhande rw'i burasirazuba : ari- 
shiramw' uwo muntu yabumvj^e. 

9 Uhoraho Imana ahameza igiti 
cose c'igikundiro kibereye kuribga, 
ameza n'igiti c'ubugingo hagati 
mur' iryo tongo, ameza n'igiti 
kimenyekanisha iciza n'ikibi. 

10 Kand' uruzi ruturuka muri 
Edeni rwo kunywesha iryo tongo; 
ruharenganye, rwigabanyamwo 
kune. II Urwa mbere rwitwa 
Pishoni: ni rwo rukiku>e igihugu 
cose c'i Havila, kirimw' izahabu: 
12 kand' izahabu yo mur' ico gi- 
hugu ni nziza; aho ni ho haba 
ivyitwa budola ^ n'utubuyenge twi- 
twa shohamu. 13 Uruzi rwa ka- 
biri rwitwa Gihoni: ni rwo 
rukikuje igihugu cose c'i Kushi. 
14 Uruzi rwa gatatu rwitwa Hide- 
keli, ni rwo ruca hino y'igihugu 
citwa Ashuri. Uruzi rwa kane 
rwitwa Efurate. 

15 Uhoraho Imana ajana wa 
muntu, amushira mur' iryo tongo 
ryo muri Edeni, ngw aririme, ari- 
zigame. 16 Uhoraho Imana aba- 
rira uwo muntu, at' Igiti cose co 
mur* iryo tongo ukiryek' uk' ugo- 
mba; 17 arikw igiti kimenye- 
kanisha iciza n'ikibi ntuz' uki- 
ryeko: kuk' umusi wakiriyeko, 
uzopfa nta kabuza. 

18 Uhoraho Imana aravuga, ati 
Si vyiza k'uyu muntu yibana 
wenyene; hinge ndamuronderere 
umufasha bikwiranye. 19 Nukw 
ibikoko vyose vyo ku misozi n'ibi- 
guruka mu kirere vyose, ivyo 
Uhoraho Imana yari yabumvye mw 
ivu, abizanira uwo muntu ngw 
arabe ingen' avyita amazina : kand' 
uwo muntu uko yise ikiri n'ubu- 
gingo cose, rica riba izina ryaco, 
20 Uwo muntu avyita amazina 
uhereye ku bitungano vyose no ku 
biguruka mu kirere no ku bik5ko 
vyo mw ishamba vyose : ariko nti- 
habonekamw' umufasha akwiranye 
n'umuntu. 21 Maz' Uhoraho 
Imana asinziriza uwo muntu ubu- 

tikoma, arasinzira: amukuramw' 
urubavu rumwe, ahomeka inyama 
mu gishingo carwo, 22 Urwo ru- 
bavu Uhoraho Imana akuye mur' 
uwo muntu, aruktiramw' umugore, 
amuzanira uwo muntu. 23 Maz' 
uwo muntu aravuga, at' Uyu n' 
igufa ryo mu magufa yanjCj n'akara 
ko mu mara yanje: azokwitwa 
Umugore kuko yakuwe mu Mu- 
gabo.^ 24 Ni CO gituma umuntu 
azosiga se na nyina, akabana n' 
umugore wiwe akaramata^ bakaba 
umubiri umwe. 25 Kand' uwo 
mugabo n'umugore wiwe bompi 
bagenda amenya, ariko ntivya- 
batera isoni. 

Ukw icaha caje mw isi 

3Inzoka yarusha ubugunge ibi- 
koko vyose vyo mw ishamba 
Uhoraho Imana yaremye. Ibaza 
uwo mugore, iti Mbega n'ivy' 
ukuri koko yukw Imana yavuze, 
ngo Ntimurye ku giti na kimwe co 
mur' iri tongo? 2 Umugore yi- 
shura iyo nzoka, at' Ivyama ku biti 
vyo mur' iri tongo twemererwa 
kubirya: 3 arikw ivyania ku giti 
kiri hagati mw itongOj ni vy'Imana 
yatubujije, ngo ntitubiryeko, canke 
ngo timabikorekoj kugira ngo.two- 
ye gupfa. 4 Iyo tizoka- yishura 
uwo mugore, iti Haba n'intete nti- 
muzopfa; 5 kukw Imana izi yuk' 
umusi mwabiriyeko, amaso yanyu 
azokwihweza, mukamera nk' Ima- 
na ku vyo kumenya iciza n'ikibi. 

6 Uwo mugore abonye ico giti 
jnukw ar' ikibereye kuribga, kandi 
ko gihimbaye mu jisho^ ar' igiti co 
kwifuzwa kimenyesha ubgenge, 
yamura ku vyo camye, arabirya, 
ahako n'umugabo wiwe bari ku- 
mwe, na we ararya. 7 Amaso 
yabo bompi arihweza, bamenya 
yuko bagenda amenya, badandi- 
kanya ibibabi vy'imisukoni, biro- 
nkeramw' uducocerwa. 8 Bumva 
ijwi ry'Uhoraho Imana agenda- 
genda mur' iryo tongo mu gihe 
c'akayaga ko ku kagoroba: uwo 
muntu n'umugore wiwe binyegeza 
mu biti vyo mur' iryo tongo. 



ng'Uhoraho Imana ntababone. 

9 Uhoraho Imana ahamagara uwo 
muntu, aramubaza, at' Uri hehe? 

10 Aramwishura, ati Numvise 
ijwi ryawe mw itongo, ndatinya, 
kuko ndi gusa, ndinyegeza. 

11 Aramubaza, ati Ni nde yaku- 
bariye ko wambaye ubusa? Mbe- 
ga wariye kuri ca giti nakubujije 
kuryako? 12 Uwo muntu ara- 
mwishura, at' Umugore wampaye 
ngo tubane, ni we yampaye ku vya 
ca giti, ndarya. 13 Uhoraho Ima- 
na abaza uwo mugore, at' Ico 
wakoze ico n'igiki? Uwo mugore 
aramwishura, at' Inzoka yampenze, 
ndabirya. 14 Uhoraho Imana 
abarira iyo nzoka, ati K'ukoze 
ivyo, ubaye ikivume mu bitungano 
vyose no mu bikoko vyose vyo mw 
ishamba: uzohora ukwega inda 
hasi, uzorya umukungugu imisi 
yose y'ukubaho kwawe. 15 Nzo- 
shira inyankane hagati yawe n'uyu 
mugore, no hagati y'uruvyaro 
rwawe n'urwiwe : ruzogukome- 
retsa umutwe, nawe uzorukome- 
retsa igitsintsiri, 16 Kand' abarira 
uwo mugore, ati Nzogwiza rwose 
umubabaro wawe ufise inda | uzo- 
kwama uvyara abana ubabara; 
kand' umugabo wawe tizomuho- 
ranira inyota, na we azokuganza. 

17 Abarira Adamu^ na we, ati Ko 
wumviye umugore wawe, ukarya 
ku giti nari narakubujije, nti Ntuze 
ukiryeko: uzaniye ivu umuvumo; 
uzokwama urya ibirivamwo ubiru- 
hiye, imisi yose y'ukubaho kwawe; 

18 rizohora rikumerera imikere 
n'ibitovu, arik' uzotungwa n'ibiri- 
mano vyo mu ndimiro; 19 kwiri- 
rwa urabira akuya ni kwo kuzogu- 
hesha ivyo kurya uz' urinde usubira 
mw ivu, kukw ari ryo wakuwemwo : 
ur'umiikun^ugu, kand' umuku- 
ngugu ni wo uzosubiramwo. 
20 Uwo mimtu yita umugore wiwe 
Eva,^ kukw ari we nyina w'abari 
n'ubugingo bose. 21 Uhoraho 
Imana aronkera Adamu n'umu- 
gore wiwe imyambaro y'insato, 
arabambika. 

22 Uhoraho Imana aravuga, at' 

^ Mu Giheburayo, umugabo ni Ish, umugore ni Isha. 
' Adamu risobanurwa,ng' Umuntu. 
' Eva risobanurwa ng'Gfise ubugingo. 

Eh' uyo miintu ahindutse nk'imwe 

muri twebge, ku vyo kumenya 

iciza n'ikibi: none rero yohava 

atuma ukuboko, akamura no ku 

giti c'ubugingo, akarya, akazo- 

kwamah' ibihe bidashira. 23 Ni 

CO caturiiye Uhoraho Imana amu- 

kura mur' iryo tongo ryo muri 

Edeni, ngw aje kurima ivu yaku- 
24 wemwo. 24 Nuko yirukana uwo 

ita 2:8. muntu; kandi mu ruhande ruhera 

Zab 104:4. . , •'. , ,. 

Hebi:?. i burasirazuba rwiryo tongo ryo 
muri Edeni, ahashira Abakerubi,' 
bo n'inkota yaka umuriro, itanga- 
tanze impande zose, ngw itangire 
inzira ija kuri ca giti c'ubugingo. 

